CELEX: 32015R1426
Language: ro
Date: 2015-08-25 00:00:00
Title: Regulamentul de punere în aplicare (UE) 2015/1426 al Comisiei din 25 august 2015 privind autorizarea unui preparat de acid benzoic, timol, eugenol și piperină ca aditiv pentru hrana puilor pentru îngrășare, a puicuțelor pentru ouat și a speciilor minore de păsări de curte pentru îngrășare și pentru ouat (titularul autorizației: DSM Nutritional Product) (Text cu relevanță pentru SEE)

26.8.2015   
            
            
               RO
            
            
               Jurnalul Oficial al Uniunii Europene
            
            
               L 223/6
            
         REGULAMENTUL DE PUNERE ÎN APLICARE (UE) 2015/1426 AL COMISIEI
   din 25 august 2015
   privind autorizarea unui preparat de acid benzoic, timol, eugenol și piperină ca aditiv pentru hrana puilor pentru îngrășare, a puicuțelor pentru ouat și a speciilor minore de păsări de curte pentru îngrășare și pentru ouat (titularul autorizației: DSM Nutritional Product)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare a preparatului din acid benzoic, timol, eugenol și piperină. Cererea a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Respectiva cerere vizează autorizarea unui preparat de acid benzoic, timol, eugenol și piperină ca aditiv pentru hrana puilor pentru îngrășare, a puicuțelor pentru ouat și a speciilor minore de păsări de curte pentru îngrășare și pentru ouat, urmând a fi clasificat în categoria „aditivi zootehnici”.
            
         
               (4)
            
            
               În avizele sale din 7 martie 2012 (2) și din 28 octombrie 2014 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de acid benzoic, timol, eugenol și piperină nu are efecte adverse asupra sănătății animale, a sănătății umane sau asupra mediului și că acesta are potențialul de a îmbunătăți indicele de conversie a hranei la puii pentru îngrășare. Se consideră, de asemenea, că această concluzie ar putea fi extinsă la puicuțele pentru ouat. Întrucât se poate presupune că modul de acțiune este același în cazul tuturor speciilor de păsări de curte, această concluzie poate fi extrapolată pentru a include speciile de păsări de curte minore destinate îngrășării și crescute pentru ouat. Autoritatea nu consideră că sunt necesare cerințe specifice pentru monitorizarea ulterioară introducerii pe piață. În plus, autoritatea a verificat raportul privind metoda de analiză a aditivului destinat hranei pentru animale, prezentat de laboratorul de referință înființat în temeiul Regulamentului (CE) nr. 1831/2003.
            
         
               (5)
            
            
               Evaluarea preparatului de acid benzoic, timol, eugenol și piperină arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi zootehnici” și grupului funcțional „alți aditivi zootehnici”, este autorizat ca aditiv în hrana animalelor, în condițiile precizate în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 august 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 268, 18.10.2003, p. 29.
   
      (2)  EFSA Journal 2012; 10(3):2620.
   
      (3)  EFSA Journal 2014; 12(11):3896.
   
      ANEXĂ
      
                  Numărul de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă analitică
               
               
                  Specie sau categorie de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de furaj complet cu un conținut de umiditate de 12 %
               
            
                  
                     Categoria aditivilor zootehnici. Grupa funcțională: alți aditivi zootehnici (îmbunătățirea parametrilor zootehnici)
                  
               
            
                  4d10
               
               
                  DSM Nutritional Products AG reprezentată în UE de DSM Nutritional Products Sp. z o.o., Polonia
               
               
                  Preparat de acid benzoic, timol, eugenol și piperină
               
               
                  
                     Compoziția aditivului
                  
                  Preparat de acid benzoic, timol, eugenol și piperină, cu un conținut de:
                  
                              —
                           
                           
                              acid benzoic în proporție de 80 %-83 %
                           
                        
                              —
                           
                           
                              timol în proporție de 1 %-1,9 %
                           
                        
                              —
                           
                           
                              eugenol în proporție de 0,5 %-1 %
                           
                        
                              —
                           
                           
                              piperină în proporție de 0,05 %-0,1 %
                           
                        
                              —
                           
                           
                              salicilat de benzil, salicilat de izoamil și trans-anetol în proporție de ≤ 0,6 %
                           
                        
                     Caracterizarea substanțelor active
                  
                  acid benzoic (puritate ≥ 95,5 %): C7H6O2; Numărul CAS: 65-85-0
                  timol (1): C10H14O; Numărul CAS 89-83-8
                  eugenol (1): C10H12O2; Numărul CAS 97-53-0
                  piperină (1): C17H19O3N; Numărul CAS 94-62-2
                  salicilat de izoamil (1); Numărul CAS 87-20-7
                  salicilat de benzil (1); Numărul CAS 118-58-1
                  trans-anetol (1); Numărul CAS 4180-23-8
                  
                     Metoda analitică
                      (2)
                  
                  Pentru determinarea acidului benzoic din aditivul furajer și din preamestecuri:
                  
                              —
                           
                           
                              cromatografie lichidă de înaltă performanță cu fază inversată utilizând un detector de UV (RP-HPLC-UV)
                           
                        Pentru determinarea acidului benzoic din furajele combinate:
                  
                              —
                           
                           
                              spectrometrie de masă cu diluție a izotopilor și cromatografie în fază gazoasă (GC-IDMS)
                           
                        Pentru determinarea timolului, a eugenolului și a piperinei din aditivul furajer:
                  
                              —
                           
                           
                              cromatografie în fază gazoasă utilizând un detector cu ionizare în flacără (GC-FID)
                           
                        
               
                  Pui pentru îngrășare
                  Puicuțe pentru ouat
                  Specii minore de păsări de curte pentru îngrășare și pentru ouat
               
               
                  —
               
               
                  —
               
               
                  300
               
               
                  
                              1.
                           
                           
                              În instrucțiunile de utilizare a aditivului și a preamestecului se indică condițiile de depozitare și stabilitatea la granulare.
                           
                        
                              2.
                           
                           
                              Aditivul nu trebuie utilizat cu alte surse de acid benzoic sau benzoați.
                           
                        
                              3.
                           
                           
                              Pentru siguranță: în timpul manipulării, trebuie utilizate măști de protecție respiratorie, ochelari de protecție și mănuși.
                           
                        
                              4.
                           
                           
                              Doza minimă recomandată: 300 mg/kg de hrană completă
                           
                        
               
                  15.9.2025
               
            
         (1)  JECFA, Edição em linha: „Especificações para aromatizantes”. http://www.fao.org/ag/agn/jecfa-flav/index.html#T
      
         (2)  Os detalhes dos métodos analíticos estão disponíveis no seguinte endereço do laboratório de referência: https://ec.europa.eu/jrc/en/eurl/feed-additives/evaluation-reports